Informácia 
o žiadosti o finančnú podporu z programu ISPA pre rok 2001 pre projekt “Inštitucionálne budovanie Implementačnej agentúry ISPA pre životné prostredie“

Návrh projektu predkladá Ministerstvo životného prostredia SR v rámci programu ISPA pre rok 2001. Konečným príjemcom pomoci je Implementačná agentúra Ministerstva životného prostredia SR pre projekty ISPA.

Cieľom návrhu projektu, ktorý je vypracovaný v štandardnom formáte žiadosti o finančnú podporu v rámci programu ISPA, je rozvoj a posilnenie administratívnej kapacity Implementačnej agentúry Ministerstva životného prostredia SR pre projekty ISPA prostredníctvom odbornej pomoci.

Odborná pomoc má za cieľ zabezpečiť náležitú a efektívnu technickú a finančnú implementáciu projektov ISPA v Slovenskej republike. Projekt má okrem iného za cieľ kapacitne pripraviť Implementačnú agentúru na režim systému rozšírenej decentralizácie implementácie projektov podporovaných z fondov EÚ. 

Predbežné rozpočtové náklady projektu tak, ako ich uvádza žiadosť sú nasledovné:

Príspevok ISPA (75%)							900 075 EUR 
Národné spolufinancovanie – štátny rozpočet (25%)			300 025 EUR
Celkové náklady							        1 200 100 EUR

Celkové náklady pokrývajú náklady na honoráre 1 dlhodobého experta EÚ, 2 krátkodobých expertov EÚ, 2 dlhodobých lokálnych expertov, 1 krátkodobého lokálneho experta, ad-hoc expertov, priame náklady a refundovateľné náklady.

Začiatok implementácie projektu je predpokladaný na IV. štvrťrok 2001 a ukončenie projektu v III. štvrťroku 2003.